На основу члана 37 Статута града Ниша ("Службени лист града Ниша", број 88/08 и 143/16),

 Скупштина Града Ниша на седници одржаној \_\_\_\_\_\_\_\_\_\_\_ 2017. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Позоришта лутака Ниш за 2016. годину, број 268/17-01 од 14.03.2017. године, који је Одлуком број 269/17-01 од 14.03.2017. године, усвојио Управни одбор Установе.

 II Решење доставити Позоришту лутака Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Установе, на седници одржаној 14.03.2017. године, усвојио је Извештај о раду и пословању Позоришта лутака Ниш за 2016. годину, број 268/17-01 од 14.03.2017. године, Одлуком број. 269/17-01 и доставио га Секретаријату за културу и информисање на даље поступање.

У складу са усвојеним Програмом рада Позоришта лутака Ниш за 2016. годину ова установа је реализовала 3 премијерне представе и 2 премијерне обнове.Током протекле године, ансамбл Позоришта лутака Ниш одиграо је 207 представа, наступио на 6 фестивала, освојио 7 награда стручних жирија и 1 награду дечјег жирија. Представе Позоришта лутака Ниш пратило је 26.378 гледалаца.

Позориште лутака је у 2016. години прославило 58. рођендан, свечаношћу на којој су уручене традиционалне годишње награде за радни допринос запосленима из сектора технике и администрације и награде за уметничко достигнуће члановима глумачког ансамбла.

Оставрена је сарадња са Удружењем писаца „Седмица“ из Франкфурта на Мајни. Реализован је први део пројекта „Песници и луткари – Франкфурт у Нишу, Ниш у Франкфурту“. Позориште лутака, као редовни члан, активно учествује у раду Аситеж центра Србије, као делу Међународне позоришне асоцијације за развој позоришта за децу и младе АСИТЕЖ. У септембру 2016. године организовано је гостовање јапанског театра “Дора” из Токија. Позориште лутака Ниш је током године спроводило и хуманитарну мисију, отварајући своја врата за бројне хуманитарне организације и децу угрожених категорија, на матичној сцени и ван ње.

Имајући у виду да је Извештај о раду и пословању Позоришта лутака Ниш за 2016. годину сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

 **СЕКРЕТАР**

 Небојша Стевановић